Аркона - Википедија

# Аркона

### Од Википедија, слободна енциклопедија

Аркона е ’рт на островот Риген во Мекленбург-Западна Померанија, покраина во северна Германија.

## [уреди] Словенски град

’Ртот Аркона

Помеѓу 7-12 век, на ’ртот постоел средновековниот град Аркона, кој бил престол на кнежеството на Балтичките словени Ројани. Градот бил тешко утврден и представувал политички и религиозен центар на околните словенски племиња.

Иако имало поголем број храмови во градот, најважен и најголем бил тој на богот Световид. Во храмот стоел и негов идол, прикажан со четири глави, носејќи рог во едната рака, а меч во другата. Исто така, тука се наоѓало и важно пророчиште, каде што се одлучувало за мирот и војната преку однесувањето на бел пастув кој се наоѓал во храмот. Словените верувале дека Световид одел во битка јавајќи бел коњ. Храмот бил почитуван и од туѓи владетели. Например, Данскиот крал Свен Ото испратил златни садови за храмот како подарок.

Во 1168 градот бил уништен од страна на Данскиот крал Валдемар I и бискупот Абсалон. Околните словенски племиња биле изложени на насилна христијанизација.

## [уреди] Други споменици

На ’ртот постојат и два стари светилника, едниот изграден во 1827, а другиот во 1902. Овие се едни од најстарите светилници кои сеуште постојат на Балтичкото Море.

Викимедија ризницата
има страница поврзана со
Аркона
Преземено од "http://mk.wikipedia.org../../../%D0%B0/%D1%80/%D0%BA/%D0%90%D1%80%D0%BA%D0%BE%D0%BD%D0%B0.html"

Категорија: Географија на Германија

##### Views

- Статија
- Разговор
- Тековна верзија

##### Пребарај

##### Други јазици

- Български
- Dansk
- Deutsch
- English
- Français
- 한국어
- Nederlands
- Polski
- Русский
- Српски / Srpski
- Tiếng Việt
- Українська